
Αρ. Φύλλου 702 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Γενικού Κανονισμού Λιμένα με αριθμό 
35 «Υποθαλάσσια αναψυχή και περιήγηση με 

υποβρύχιο σκάφος». 1 

Ανασυγκρότηση Περιφερειακού Συμβουλίου Βορεί¬ 
ου Αιγαίου. 2 

Τροποποίηση Οργανισμού Εσωτερικής Υπηρεσίας 
Κοινότητας Πωγωνιανής Νομού Ιωαννίνων. 3 


Συμπλήρωση της 17245/4.10.2000 απόφασης του 
Γενικού Γραμματέα Περιφέρειας Κρήτης, όπως 
ισχύει σήμερα μετά τις αριθ. 5720/22.3.2001 και 


αριθ. 21925/16.10.2002 όμοιές μας περί καθορι¬ 
σμού του ανωτάτου ορίου επιτρεπομένων ημε¬ 
ρών κίνησης εκτός έδρας υπαλλήλων υπηρετού- 
ντων στις Νομαρχιακές Αυτοδιοικήσεις της Περι¬ 
φέρειας Κρήτης. 4 

Ανάκληση άδειας κυκλοφορίας Φαρμακευτικού ιδιο¬ 
σκευάσματος ΟΝϋΕΝ/Α. 5 

Ανάκληση άδειας κυκλοφορίας Φαρμακευτικού ιδιο¬ 
σκευάσματος ΒΒΟΝΑϋΟΕ. 6 

Ανάκληση άδειας κυκλοφορίας Φαρμακευτικού ιδιο¬ 
σκευάσματος ΒΙ03ΕΤΒΟΝ. 7 

Ανάκληση άδειας κυκλοφορίας Φαρμακευτικού ιδιο¬ 
σκευάσματος ΜΟνί ΝΑ. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2465/28.2.2003 απόφα¬ 
ση του Γ ενικού Γ ραμματέα Περιφέρειας Θεσσα¬ 


λίας . 9 

Διόρθωση σφάλματος στην 2917/11.3.2003 απόφα¬ 
ση του Γ ενικού Γ ραμματέα Περιφέρειας Θεσσα¬ 
λίας . 10 

Διόρθωση σφάλματος στην 2913/11.3.2003 απόφα¬ 
ση του Γ ενικού Γ ραμματέα Περιφέρειας Θεσσα¬ 
λίας . 11 


ΑΠΟΦΑΣΕΙ Σ 

Αριθ. 2122/36/2003 (1) 

Έγκριση του Γενικού Κανονισμού Λιμένα με αριθμό 35 
«Υποθαλάσσια αναψυχή και περιήγηση με υποβρύχιο 
σκάφος». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Ν.Δ. 187/1973 (ΦΕΚ Α 261) «περί 
Κώδικος Δημοσίου Ναυτικού Δικαίου», όπως αυτό αντικα- 
ταστάθηκε με το άρθρο 10 του Ν. 1940/1991 (ΦΕΚ Α 40) 
«Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού». 

2. Το άρθρο 29 Ατού Ν. 1558/1985 (ΦΕΚ Α 137), όπως 
προστέθηκε με το άρθρο 27του Ν. 2081/1992 (ΦΕΚ Α154) 
και το άρθρο 1 του Ν. 2469/97 (ΦΕΚΑ38). 

3. Το Γενικό Κανονισμό Λιμένα με αριθμό 35 που εκδό- 
θηκε από τον Αρχηγό Λιμενικού Σώματος με τις διατάξεις 
του οποίου ρυθμίζονται θέματα που αφορούν την εύρυθ¬ 
μη λειτουργία των λιμένων της χώρας. 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α) Εγκρίνουμε τον παρακάτω Γ ενικό Κανονισμό Λιμένα 
με αριθμό 35 


ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ με αριθμό 35 
«Υποθαλάσσια αναψυχή 
και περιήγηση με υποβρύχιο σκάφος» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

α. Τις διατάξεις του δια του από 9/22 Ιουνίου 1948 Β.Δ. 
Κωδικοποιηθέντος Νόμου 499/1947 (ΦΕΚ Α 162) «Περί 
πειθαρχικής εξουσίας των Προϊσταμένων Λιμενικών Αρ¬ 
χών», συνδυαζόμενες με τα άρθρα 141 - 157 του Ν.Δ. 
187/1973 (ΦΕΚ Α 261) με το οποίο κυρώθηκε ο Κώδικας 
Δημοσίου Ναυτικού Δικαίου. 

β. Τις διατάξεις του Ν.Δ. 444/1970 (ΦΕΚΑ39) «Περί αρ¬ 
μοδιοτήτων Λιμενικού Σώματος και σχέσεων προς τας αρ¬ 
μοδιότητας των Σωμάτων Ασφαλείας». 

γ. Το άρθρο 156του Ν.Δ. 187/1973 (ΦΕΚΑ261), όπως 
αντικαταστάθηκε με το άρθρο 10 του Ν. 1940/1991 (ΦΕΚ 
Α 40) «Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού». 

δ. Το άρθρο 29 Ατού Ν. 1558/1985 (ΦΕΚΑ 137), όπως 
προστέθηκε μετο άρθρο 27του Ν. 2081/1992 (ΦΕΚΑ 154) 
και το άρθρο 1 του Ν. 2469/97 (ΦΕΚΑ38). 

ε. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

Άρθρο 1 
Όρια ισχύος 

Ο Γενικός αυτός Κανονισμός ισχύει στη χερσαία και θα¬ 
λάσσια ζώνη των λιμένων, στους όρμους καθώς και στα 
χωρικά ύδατα της περιοχής δικαιοδοσίας κάθε Λιμενικής 
Αρχής της χώρας. 

Άρθρο 2 

Υποθαλάσσια περιήγηση - Γ ενικές προϋποθέσεις 

1. Η υποθαλάσσια περιήγηση με υποβρύχιο σκάφος για 
αναψυχή, επιτρέπεται σε συγκεκριμένη θαλάσσια περιο¬ 
χή μετά από άδεια της κατά τόπον αρμόδιας Λιμενικής Αρ¬ 
χής. Η περιοχή προσδιορίζεται σε απόσπασμα ναυτικού 
χάρτη που επισυνάπτεται στην άδεια και αποτελεί αναπό¬ 
σπαστο μέρος της. 

2. Αίτηση για χορήγηση της άδειας, μπορεί να υποβάλει 
όποιος: 

(α) είναι υπήκοος Κράτους - Μέλους της Ευρωπαϊκής 
Ένωσης, ή της Ευρωπαϊκής Ζώνης Ελεύθερων Συναλλα¬ 
γών (ΕΖΕΣ), πλην Ελβετίας, 

(β) δεν έχει στερηθεί των πολιτικών του δικαιωμάτων, 
δεν έχει κηρυχθεί σε κατάσταση πτώχευσης ή στερητικής 
ή επικουρικής συμπαράστασης και δεν έχει καταδικαστεί 
για οποιοδήποτε αδίκημα αποτελεί κώλυμα για διορισμό 
σε δημόσια θέση, ούτε είναι φυγόποινος ή φυγόδικος για 
τέτοιο αδίκημα, 

(γ) είναι κύριος ή του έχει ανατεθεί από τον κύριο η εκ¬ 
μετάλλευση υποβρύχιου σκάφους, νηολογημένου στα 
ελληνικά νηολόγια ή στα νηολόγια Κράτους - Μέλους της 
Ευρωπαϊκής Ένωσης και φέρει τη σημαία του, υπό τον 
όρο ότι το σκάφος αυτό πληροί όλες τις προϋποθέσεις 
που απαιτούνται για να εκτελεί θαλάσσιες ενδομεταφο- 
ρές στο εν λόγω Κράτος-Μέλος. 

3. Αίτηση μπορεί να υποβάλει και νομικό πρόσωπο, εφό¬ 
σον στο καταστατικό του προβλέπεται ως σκοπός η άσκη¬ 
ση της δραστηριότητας της παραγράφου 1, συντρέχει η 
περίπτωση (γ) και στο πρόσωπο του νόμιμου εκπροσώ¬ 
που του συντρέχουν οι προϋποθέσεις των εδαφίων (α) και 
(β) της προηγούμενης παραγράφου. 

4. Δεν χορηγείται άδεια σε περιοχές: 

(α) πυκνής θαλάσσιας κυκλοφορίας, 

(β) αγκυροβολιάς πλοίων ή πλωτών μέσων, 

(γ) διεξαγωγής γυμνασίων ή άλλων δραστηριοτήτων 
των Ενόπλων Δυνάμεων, 

(δ) που απέχουν λιγότερο από τρία ναυτικά μίλια από 
παραθαλάσσιες εγκαταστάσεις των Ενόπλων Δυνάμεων, 
(ε) που εκτελούνται έργα, 

(στ) μέσα ή γύρω από λιμάνια και 


(ζ) όπου η Λιμενική Αρχή επιβάλλει, με αιτιολογημένη 
απόφασή της, απαγορεύσεις για λόγους ασφάλειας πλοί¬ 
ων, προσώπων ή του ιδίου του υποβρύχιου σκάφους. 

5. Ο κάτοχος της άδειας υποχρεούται να έχει καλύψει 
με ιδιωτική ασφάλιση φορέα, που λειτουργεί νόμιμα στην 
Ελλάδα, τους κινδύνους της αστικής ευθύνης του ιδίου 
και των προστηθέντων του για θάνατο ή σωματικές βλά¬ 
βες για κάθε ένα από τους επιβαίνοντες στο υποβρύχιο ή 
τρίτων. Το ασφαλιστικό ποσό, για καθένα ένα από αυ¬ 
τούς, είναι τουλάχιστον ίσο με αυτό που καθορίζει κάθε 
φορά με αποφάσεις του ο Υπουργός Ανάπτυξης κατά τις 
διατάξεις της παρ. 5 του άρθρου 6 του Κ.Ν. 489/76 ( Α 
331). 

6. Το υποβρύχιο σκάφος εφοδιάζεται με ναυτολόγιο και 
η οργανική σύνθεση του πληρώματος του καθορίζεται 
σύμφωνα μετο άρθρο 87 παρ.2του Ν.Δ. 187/73 (Α261). 

7. Στο υποβρύχιο σκάφος τοποθετείται σύστημα κατα¬ 
γραφής των βαθών της θάλασσας που διενεργούνται οι 
υποθαλάσσιοι πλόες και των βαθών κατάδυσης του υπο¬ 
βρύχιου σκάφους, που αποκλείει οποιαδήποτε παρέμβα¬ 
ση τροποποίησης των στοιχείων που καταγράφει. 

Άρθρο 3 

Δικαιολογητικά για τη χορήγηση της άδειας 

Για τη χορήγηση άδειας υποθαλάσσιας περιήγησης με 
υποβρύχιο σκάφος για αναψυχή ο ενδιαφερόμενος υπο¬ 
βάλει στην αρμόδια Λιμενική Αρχή: 

(1) Αίτηση μετά πλήρη στοιχεία του. 

(2) Πιστοποιητικό γέννησής του ή επικυρωμένο φωτ/φο 
του δελτίου αστυνομικής του ταυτότητας. 

(3) Αντίγραφο ποινικού μητρώου τύπου Β, πρόσφατης 
έκδοσης (όχι πλέον του τριμήνου). 

(4) Πιστοποιητικό Εισαγγελικής Αρχής ότι δεν διώκεται 
ως φυγόποινος ή φυγόδικος, πρόσφατης, ως ανωτέρω, 
έκδοσης. 

(5) Απόσπασμα ναυτικού χάρτη, στο οποίο θα επισημαί¬ 
νεται η περιοχή στην οποία θα διενεργούνται οι υποθα¬ 
λάσσιες περιηγήσεις. 

(6) Επικυρωμένο αντίγραφο εγγράφου εθνικότητας και 
πιστοποιητικό κυριότητας ή σύμβαση ναύλωσης υποβρύ¬ 
χιου σκάφους, νηολογημένου σε ελληνικό νηολόγιο ή σε 
νηολόγιο Κράτους - Μέλους της Ευρωπαϊκής Ένωσης . 
Στη δεύτερη περίπτωση συνυποβάλλει βεβαίωση της αρ¬ 
μόδια Αρχήςτου Κράτους - Μέλους ότι το υποβρύχιο σκά¬ 
φος πληροί όλες τις προϋποθέσεις που απαιτούνται για 
να εκτελεί θαλάσσιες ενδομεταφορές στο εν λόγω Κρά¬ 
τος - Μέλος. 

(7) Πιστοποιητικό Κατάταξης στην Κλάση αναγνωρι¬ 
σμένου Οργανισμού, εξουσιοδοτημένου από το Κράτος - 
Μέλος στο οποίο το υποβρύχιο σκάφος είναι νηολογημέ¬ 
νο. 

(8) Πιστοποιητικό Καταμέτρησης, που εκδίδεται από 
αναγνωρισμένο Οργανισμό εξουσιοδοτημένο από το 
Κράτος - Μέλος στο οποίο το υποβρύχιο σκάφος είναι νη¬ 
ολογημένο. 

(9) Έγγραφο Σχεδίασης και Κατασκευής, που εκδίδεται 
από αναγνωρισμένο Οργανισμό εξουσιοδοτημένο από το 
Κράτος - Μέλος στο οποίο το υποβρύχιο σκάφος είναι νη¬ 
ολογημένο, σύμφωνα με την παρ. 1.6.1 των Οδηγιών για 
τη Σχεδίαση, Κατασκευή και Λειτουργία Επιβατηγών Υπο¬ 
βρυχίων Σκαφών του Διεθνούς Ναυτιλιακού Οργανισμού 
(ΙΜΟ Μ50/ ΟίΐΌ.981/29-01-2001). 

(10) Πιστοποιητικό Συμμόρφωσης Ασφαλείας, που εκ- 
δίδεται από αναγνωρισμένο Οργανισμό εξουσιοδοτημέ¬ 
νο από το Κράτος - Μέλος στο οποίο το υποβρύχιο σκά¬ 
φος είναι νηολογημένο, σύμφωνα με την παρ.1.6.2 των 
Οδηγιώνγιατη Σχεδίαση, Κατασκευή και Λειτουργία Επι¬ 
βατηγών Υποβρυχίων Σκαφών του Διεθνούς Ναυτιλιακού 
Οργανισμού (ΙΜΟ Μ30/ Οίτο.981/29-01-2001). 

(11) Πιστοποιητικό ασκούντοςτη διακυβέρνηση και του 
αντικαταστάτη του, που εκδίδεται σύμφωνα με την 
παρ.3.6 των Οδηγιών για τη Σχεδίαση, Κατασκευής και 
Λειτουργία Επιβατηγών Υποβρύχιων Σκαφών του Διε¬ 
θνούς Ναυτιλιακού Οργανισμού (ΙΜΟ Μ30/ Οίτο.981/29- 
01 - 2001 ). 

(12) Ασφαλιστήριο συμβόλαιο φορέα, που λειτουργεί 
νόμιμα στην Ελλάδα, για την κάλυψη των κινδύνων της 
αστικής ευθύνης του ιδίου καιτωνπροστηθέντωντου για 
θάνατο ή σωματικές βλάβες. Το ασφαλιστικό ποσό για κα- 
θέναν από τους επιβαίνοντες (επιβάτες και πλήρωμα), εί¬ 
ναι τουλάχιστον ίσο με αυτό που έχει καθορίσει με από¬ 
φασή του ο Υπουργός Ανάπτυξης, σύμφωνα με τις διατά¬ 
ξεις της παρ.5 του άρθρου 6του Κ.Ν. 489/1976 (Α331). 

(13) Ναυτολόγιο του υποβρύχιου σκάφους σε ισχύ. 

(14) Πιστοποιητικό κυριότητας ή σύμβαση ναύλωσης 
πλοίου, ολικού μήκους άνω των 10 μέτρων, το οποίο απο¬ 
τελεί το συνοδό του υποβρύχιου σκάφος επιφάνειας και 
φέρει τον πρόσθετο εξοπλισμό διάσωσης. 

(15) Σύμβαση έργου για παροχή υπηρεσιών από δύο 
τουλάχιστον δύτες, εφοδιασμένους με τις προβλεπόμε- 
νες από τον Κανονισμό Λιμένα άδειες. Εφόσον χρησιμο¬ 
ποιούνται περισσότεροι δύτες υποβάλλονται ανάλογες 
συμβάσεις παροχής υπηρεσιών. 

(16) Διπλότυπο είσπραξης ποσού τριών χιλιάδων 
(3.000) € υπέρ του Ειδικού Λογαριασμού Κεφαλαίου ΛΑ 
της Λιμενικής Αρχής. 

(17) Αποδεικτικό είσπραξης ποσού χιλίων (1.000) ευρώ 
υπέρ του ΕΚΟΕΜΝ. Εφόσον ο αϊτών είναι νομικό πρόσω¬ 
πο, τα υπό στοιχεία (2), (3) και (4) δικαιολογητικά, αφο¬ 
ρούν στο πρόσωπο του νόμιμου εκπροσώπου του. 

Άρθρο 4 

Εξοπλισμός, πιστοποιητικά, επάνδρωση συνοδευτικού 
σκάφους επιφάνειας. 

1. Με ευθύνη του κατόχου της άδειας επί του συνοδευ¬ 
τικού σκάφους της παραγράφου 14 του προηγούμενου 
άρθρου φέρεται, επιπρόσθετα των προβλεπομένων μέ¬ 
σων από άλλες διατάξεις και κανονισμούς και ο ακόλου¬ 
θος εξοπλισμός: 

(α) Συσκευή υποβρύχιου τηλεφώνου (υηάθτνναίΘτΤθΙθ- 
ρόοπθ), η οποία λειτουργεί στις ίδιες συχνότητες με αυ¬ 
τές της αντιστοίχου συσκευής του υποβρύχιου σκάφους. 
Η συσκευή υποβρύχιου τηλεφώνου διαθέτει κατά ελάχι¬ 
στο δύο (2) συχνότητες λειτουργίας από τους 8.8 έως 
τους 27 Κάζ. 

(β) Δύο (2) συσκευές επικοινωνίας σε συχνότητες νΗΡ 
με τις οποίες θα έχει άμεση επαφή με το υποβρύχιο σε 
όλες τις καταστάσεις (εν επιφάνεια και εν καταδύσει). 

(γ) Κατάλληλο προβολέα για φωτισμό της περιοχής. 

(δ) 12 φωτοβολίδες αλεξίπτωτου και 4 μικρά καπνογόνα. 

(ε) Ηχοβολιστικό, κατάλληλο για τα βάθη που λειτουρ- 
γείτο υποβρύχιο σκάφος με δυνατότητα αποτύπωσης και 
καταγραφής του βυθού (καταγραφή σε χαρτί/δισκέτα 
Η/Υπολογιστή κ.λ.π). 


(στ) Κατάλληλη συσκευή καταγραφής των συνομιλιών 
του πλοιάρχου του υποβρυχίου με το συνοδευτικό σκά¬ 
φος επιφάνειας. 

(ζ) Κατάλληλο σημαντήρα χρώματος πορτοκαλί, φω- 
σφορίζοντα, ο οποίος θα φέρει φανό αναλάμποντα με 
ένταση τέτοια ούτως ώστε να είναι ορατός από απόστα¬ 
ση τουλάχιστον 3 μιλίων. Ο σημαντήρας θα είναι προοδε¬ 
μένος σε σχοινί, ελάχιστου μήκους 150 μέτρων, στο άκρο 
του οποίου είναι προσαρτημένη άγκυρα και χρησιμεύει 
για την επισήμανση της θέσης του υποβρύχιου σκάφους 
σε περίπτωση ανάγκης (επικάθηση στο βυθό). 

(η) Φαρμακείο εξοπλισμένο με βασικά φαρμακευτικά 
υλικά για παροχή πρώτων βοηθειών στους επιβάτες του 
τουριστικού υποβρυχίου. 

(θ) Συσκευές και εξοπλισμό αυτόνομης κατάδυσης 
(φιάλες - στολές κ.λπ), σε αριθμό ανάλογο αυτού των δυ¬ 
τών της παραγράφου 15 του προηγούμενου άρθρου. 

2. Με ευθύνη, επίσης, του κατόχου της άδειας, το συνο¬ 
δευτικό σκάφος επιφάνειας εφοδιάζεται με τα προβλεπό- 
μενα πιστοποιητικά για την εκτέλεση των απαιτού μενών 
πλόων και επανδρώνεται κατά τις ισχύουσες για τα θέμα¬ 
τα αυτά διατάξεις. 

Άρθρο 5 

Ισχύς - Ανάκληση άδειας 

1. Η άδεια ισχύει για δύο χρόνια και ανανεώνεται, για 
ίδιο χρονικό διάστημα, με την υποβολή σχετικής αίτησης 
εντός του τελευταίου τριμήνου πριν τη λήξη της, εφόσον 
εξακολουθούν να συντρέχουν οι όροι και προϋποθέσεις 
χορήγησής της. Γιατην ανανέωση καταβάλλονται τα μισά 
απόταποσάτωνπαραγράφων 16 και 17του άρθρου 3 του 
Κανονισμού αυτού. 

2. Η άδεια ανακαλείται με αιτιολογημένη απόφαση της 
Λιμενικής Αρχής που τη χορήγησε, αν : 

α) Εκλείψει οποιαδήποτε από τις προϋποθέσεις χορή¬ 
γησής της. 

β) Εντός έτους βεβαιωθούν περισσότερες από μία πα¬ 
ραβάσεις για εκτέλεση υποβρύχιου πλου με ελλιπή ή αντι¬ 
κανονική σύνθεση πληρώματος ή πλου σε περιοχή διά¬ 
φορη αυτής για την οποία χορηγήθηκε η άδεια ή παραλα¬ 
βή και μεταφορά αριθμού επιβατών μεγαλύτερου του 
επιτρεπόμενου. 

γ) Εκτελεσθεί υποθαλάσσιος πλους σε βάθος θάλασ¬ 
σας που υπερβαίνει το μέγιστο βάθος στο οποίο επιτρέ¬ 
πεται η κατάδυσή του, σύμφωνα με τα πιστοποιητικά 
ασφαλείας ή είναι μεγαλύτερο των τριάντα (30) μέτρων. 

Άρθρο 6 

Υποχρεώσεις κατόχου άδειας 

Ο κάτοχος της άδειας υποθαλάσσιας περιήγησης για 
αναψυχή με υποβρύχιο σκάφος υποχρεούται να μεριμνά 
ώστε: 

1. Η υποθαλάσσια περιήγηση να διενεργείται μόνον στη 
θαλάσσια περιοχή ή στις θαλάσσιες περιοχές που ανα¬ 
γράφονται στην άδεια και επισημαίνονται σε απόσπασμα 
χάρτη που αποτελεί αναπόσπαστο μέρος της. 

2. Το υποβρύχιο σκάφος να μην καταδύεται: 

(α) σε θαλάσσιες περιοχές στις οποίες το βάθος της θά¬ 
λασσας υπερβαίνει το μέγιστο βάθος στο οποίο επιτρέ¬ 
πεται η κατάδυσή του, σύμφωνα με τα πιστοποιητικά 
ασφαλείας του ή είναι μεγαλύτερο των τριάντα (30) μέ¬ 
τρων. 

(β) εφόσον δεν συνοδεύεται από το σκάφος της πα¬ 
ραγράφου 14 του άρθρου 3, ή δεν φέρεται και διατίθε¬ 
ται σ’ αυτό, για άμεση χρήση, ο προβλεπόμενος πρό¬ 
σθετος εξοπλισμός ή ο εξοπλισμός αυτός δεν βρίσκεται 
σε καλή κατάσταση. 

(γ) εφόσον δεν βεβαιώνεται η άμεση επικοινωνία μέ¬ 
σω νΗΡτου συνοδευτικού σκάφους επιφάνειας και του 
υποβρυχίου με τη Λιμενική Αρχή 
(δ) εφόσον δεν διαπιστώνεται η ορθή λειτουργία του 
συστήματος καταγραφής των βαθών. 

(ε) εφόσον δεν επιβαίνουν στο συνοδό σκάφος επιφά¬ 
νειας ή δεν βρίσκονται πλησίον αυτού οι δύτες της πα¬ 
ραγράφου 15 του άρθρου 3 και, 

(στ) κατά τη διάρκεια της νύχτας. Ως νύχτα, για την 
εφαρμογή της διάταξης αυτής, νοείται το χρονικό διά¬ 
στημα από τη δύση μέχρι την ανατολή του ηλίου. 

3. Να υπάρχει πάντοτε τοποθετημένο στο υποβρύχιο 
σκάφος σύστημα καταγραφής των βαθών που πληροί 
τις προβλεπόμενες απαιτήσεις και αποκλείει οποιαδή¬ 
ποτε παρέμβαση τροποποίησης των στοιχείων που κα¬ 
ταγράφει. 

4. Να παραδίδονται στη Λιμενική Αρχή, μετά το πέρας 
κάθε υποθαλάσσιας περιήγησης και σε κάθε περίπτωση 
πριν την έναρξη της επόμενης, τα στοιχεία που κατέ¬ 
γραψε το σύστημα της προηγούμενης παραγράφου, 
καθώς και αυτά του ηχοβολιστικού της παραγράφου 
1 (ε) του άρθρου 4. 

5. Να διαθέτει σύστημα καταγραφής των επιβαινό- 
ντων στο υποβρύχιο σκάφος, όπως αυτό προβλέπεται 
από τις διατάξεις του Π.Δ. 23/99 και να παρέχει άμεσα 
στη Λιμενική Αρχή τα στοιχεία αυτά, όταν ζητηθούν για 
λόγους έρευνας και διάσωσης ή και ελέγχου. 

6. Να μην εκτελούνται πλόες με το υποβρύχιο σκά¬ 
φος, εφόσον: 

(α) δεν βρίσκονται σε ισχύ όλα τα προβλεπόμενα και 
απαιτούμενα πιστοποιητικά του 
(β) δεν βρίσκεται σε ισχύ το ασφαλιστήριο συμβόλαιο 
της παραγράφου 13 του άρθρου 3 του Κανονισμού αυ¬ 
τού, 

(γ) έληξε το ναυτολόγιο, 

(δ) έληξε η σύμβαση της παραγράφου 15 του άρθρου 
3 του Κανονισμού αυτού. 

7. Να ενημερώνεται η Λιμενική Αρχή για κάθε βλάβη 
στο υποβρύχιο σκάφος, αλλά και για κάθε συμβάν, που 
επηρεάζουν την ασφαλή κίνησή του. 

8. -Να μην επιβιβάζεται αριθμός επιβατών μεγαλύτε¬ 
ρος από αυτόν που προβλέπεται στο πιστοποιητικό 
ασφαλείας. 

Άρθρο 7 

Υποχρεώσεις πλοιάρχου υποβρύχιου σκάφους 

Ο πλοίαρχος υποβρύχιου σκάφους για θαλάσσια πε¬ 
ριήγηση και αναψυχή υποχρεούται: 

1. Να μην εκτελεί πλόες με το υπό τη διακυβέρνησή 
του υποβρύχιο σκάφος, αν δεν έχει εκδοθεί η σχετική 
άδεια από την αρμόδια Λιμενική Αρχή ή δεν βρίσκονται 
σε ισχύ όλα τα προβλεπόμενα και απαιτούμενα πιστο¬ 
ποιητικά ή δεν βρίσκεται σε ισχύ το ασφαλιστήριο συμ¬ 
βόλαιο της παραγράφου 13 του άρθρου 3 του Κανονι¬ 
σμού αυτού ή έληξε η ισχύς του ναυτολογίου. 


2. Να μην εκτελεί, με το υπάτη διακυβέρνησή του υπο¬ 
βρύχιο σκάφος, υποθαλάσσιους πλόες : 

(α) σε θαλάσσια περιοχή/ές διάφορη/ες αυτής/ών 
που αναγράφεται/ονται στην άδεια και επισημαίνεται/ 
ονται σε χάρτη, που αποτελεί αναπόσπαστο μέρος της. 

(β) σε θαλάσσια/ες περιοχή/ές στην οποία/ες το βά¬ 
θος/η υπερβαίνει/ουντο μέγιστο βάθος στο οποίο, σύμ¬ 
φωνα με τα πιστοποιητικά ασφάλειάς του, επιτρέπεται 
η κατάδυσή του ή είναι μεγαλύτερο των τριάντα (30) μέ¬ 
τρων. 

(γ) αν το υποβρύχιο σκάφος δεν συνοδεύεται από το 
σκάφος της παραγράφου 14 του άρθρου 3 ή δεν φέρε¬ 
ται σ’αυτό και διατίθεται για άμεση χρήση ο προβλεπό¬ 
μενος πρόσθετος εξοπλισμός ή ο εξοπλισμός αυτός 
δεν είναι σε καλή κατάσταση. 

(δ) αν δεν βεβαιώνεται για την άμεση επικοινωνία μέ¬ 
σω νΗΡ του συνοδευτικού σκάφους και του υποβρυχί¬ 
ου με τη Λιμενική Αρχή. 

(ε) αν δεν διαπιστώνει την ορθή λειτουργία του συ¬ 
στήματος καταγραφής των βαθών. 

(στ) αν δεν επιβαίνουν στο συνοδό σκάφος επιφάνει¬ 
ας ή δεν βρίσκονται πλησίον αυτού οι δύτες της παρα¬ 
γράφου 15 του άρθρου 3. 

(ζ) σε κάθε περίπτωση βλάβης ή συμβάντος, που επη¬ 
ρεάζουν την ασφάλειά του. 

3. Να παραδίδει, μετά το πέρας κάθε υποθαλάσσιας 
περιήγησης και σε κάθε περίπτωση πριν την έναρξη της 
επόμενης, τα στοιχεία που κατέγραψε το σύστημα κα¬ 
ταγραφής των βαθών. 

4. Να ενημερώνει τη Λιμενική Αρχή για κάθε βλάβη 
στο υποβρύχιο σκάφος, αλλά και για κάθε συμβάν, που 
επηρεάζουν την ασφαλή κίνησή του. 

5. -Να μην επιτρέπει επιβίβαση αριθμού επιβατών με¬ 
γαλύτερου από αυτόν που αναγράφεται στο πιστοποιη¬ 
τικό ασφάλειας. 

Άρθρο 8 

Κυρώσεις 

Οι παραβάτες του παρόντος Κανονισμού , η εκτέλεση 
του οποίου ανατίθεται στα Λιμενικά Όργανα, ανεξάρτη¬ 
τα από τις συντρέχουσες ποινικές ή αστικές ευθύνες 
κατά την ισχύουσα νομοθεσία, υπόκεινται και στις κυ¬ 
ρώσεις του άρθρου 157 του Ν.Δ. 187/73 (ΦΕΚ Α 261) 
«περί Κ.Δ.Ν.Δ.», το πρώτο εδάφιο της παραγράφου 1 
του οποίου τροποποιήθηκε σύμφωνα με το άρθρο 2 του 
Π.Δ. 381/95 (ΦΕΚΑ214), όπως τροποποιήθηκε και ισχύ¬ 
ει με το άρθρο μόνο του Π.Δ. 193/2001 (ΦΕΚ Α 156). 

Πειραιάς, 23 Μάί'ου 2003 

Ο Αρχηγός Λιμενικού Σώματος 
Αντιναύαρχος Λ.Σ. X. ΔΕΛΗΜΙΧΑΛΗΣ 

β) Η εφαρμογή του Κανονισμού αυτού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Μάίου 2003 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 

Αριθ. Α.Π.920 (2) 

Ανασυγκρότηση Περιφερειακού Συμβουλίου Βορείου 
Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

Α. Τις διατάξεις: 

1. Του Ν. 1622/1986 (ΦΕΚ Α' 92/14.7.1986 «Τοπική 
Αυτ/ση, Περιιρ/κή Ανάπτυξη, Δημοκρατικός Προγρ/ 
σμός», όπως τροποποιήθηκε με το Ν. 1832/1989 (ΦΕΚ Α' 
54/17.2.1989). 

2. Του Π.Δ. 51/24.2.1987 (ΦΕΚ Α'26/6.3.1987) «Καθορι¬ 
σμός των Περκρερειώντης χώρας για το σχεδίασμά, προ¬ 
γραμματισμό και συντονισμό της περιφερειακής ανάπτυ- 
ξης». 

3. Του Ν. 2503/1997 (ΦΕΚ Α' 107/30.5.1997) «Διοίκηση, 
οργάνωση, στελέχωση της Περιφέρειας κ.λ.π.». 

Β. Την Α.Π. 498/17.3.1999 απόφασή μας συγκρότησης 
του Περιφερειακού Συμβουλίου Βορείου Αιγαίου. 

Γ. Την ΑΠ 207/20.2.2003 επιστολή της ΤΕΔΚ Λέσβου 

Δ. Την ΑΠ 198/11.3.2003 επιστολή της ΤΕΔΚ Χίου 

Ε. ΤηνΑΠ 147/4.3.2003 επιστολή της ΤΕΔΚ Σάμου 

ΣΤ. Την ΑΠ 337/8.5.2003 επιστολή της Γ.Σ.Ε.Ε. 

Ζ. Την ΑΠ 337/8.5.2003 επιστολή της Α.Δ Ε.Δ.Υ 

Η. Το γεγονός ότι μετά τις Δημοτικές και Νομαρχιακές 
εκλογές του Οκτωβρίου 2002 άλλαξαν πολλά από τα μέ¬ 
λη της προαναφερόμενης απόφασης, αποφασίζουμε: 

Ανασυγκροτούμε το Περιφερειακό Συμβούλιο Βορείου 
Αιγαίου που έχει έδρα τη Μυτιλήνη ως εξής: 

Α) Γενική Γραμματέας Περιφέρειας Βορείου Αιγαίου 
ΜΑΡΙΑ ΣΚΕΜΠΕΡΗ ως Πρόεδρος. 

Β) Νομάρχες: 

1. Λέσβου ΠΑΥΛΟΣ ΒΟΓΙΑΤΖΗΣ 

2. Σάμου ΜΑΝΩΛΗΣ ΚΑΡΛΑΣ και 

3. Χίου ΠΟΛΥΔΩΡΟΣ ΛΑΜΠΡΙΝΟΥΔΗΣ 

Γ) Πρόεδροι Νομαρχιακών Συμβουλίων των Νομαρχια¬ 
κών Αυτοδιοικήσεων: 

1. Λέσβου ΣΤΑΥΡΟΣ ΨΑΡΟΠΟΥΛΟΣ 

2. Σάμου ΝΙΚΟΛΑΟΣ ΖΑΧΑΡΗΣ και 

3. Χίου ΣΤΥΛΙΑΝΟΣ ΚΑΜΠΟΥΡΗΣ. 

Δ)Δήμαρχοιτων Δήμωνπουείναιπρωτεύουσες Νομών: 

1. Μυτιλήνης ΑΡΙΣΤΕΙΔΗΣ ΧΑΤΖΗΚΟΜΝΗΝΟΣ 

2. Βαθέως ΚΩΣΤΑΝΤΙΝΟΣ ΚΑΡΑΜΗΝΑΣ και 

3. Χίου ΜΑΡΚΟΣ ΜΕΝΗΣ. 

Ε) Εκπρόσωποι των Τ.Ε.Δ.Κ. της Περιφέρειας: 

1. Λέσβου ΝΙΚΟΛΑΟΣ ΚΟΡΝΙΩΤΗΣ Δήμαρχος Μύρινας 
με αναπληρωτή του τον ΣΤΥΛΙΑΝΟ ΜΑΥΡΙΔΟΓΛΟΥ Δημο¬ 
τικό Σύμβουλο Αττικής. 

2. Σάμου ΣΤΥΛΙΑΝΟΣΣΤΑΜΟΥΛΟΣΔήμαρχος Ευδήλου 
με αναπληρωτή του τον ΠΑΝΑΓΙΩΤΗ ΛΥΜΠΕΡΗ Δήμαρχο 
Καρλοβάσου και 

3. Χίου ΓΕΩΡΓΙΟΣ ΒΑΡΚΑΚΗΣ Δήμαρχος Ιωνίας με ανα¬ 
πληρωτή του τον ΑΔΑΜΑΝΤΙΟ ΣΚΟΥΛΟΥΔΗ Δημ. Σύμ¬ 
βουλο Αγ. Μηνά. 

ΣΤ) Εκπρόσωποι των περιφερειακών οργανώσεων των 
φορέων: 

1. Των Επιμελητηρίων και των παραγωγικών τάξεων, 

ΙΩΑΝΝΗΣ ΠΑΥΛΑΚΕΛΗΣ πρόεδρος Επιμελητηρίου Λέ¬ 
σβου, με αναπληρωτή του τον ΑΝΤΩΝΙΟ ΖΑΝΝΙΚΟ πρόε¬ 
δρο Επιμελητηρίου Χίου. 

2. Του Τεχνικού Επιμελητηρίου Ελλάδος, ΠΑΝΑΓΙΩΤΗΣ 
ΠΙΤΤΟΣ με αναπληρωτή του τον ΠΕΡΙΚΛΗ ΦΟΥΣΦΟΥΚΑ. 


3. Του Γεωτεχνικού Επιμελητηρίου Ελλάδος, ΙΩΑΝΝΗΣ 
ΤΣΑΚΙΡΗΣ με αναπληρωτή του τον ΝΙΚΟΛΑΟ ΖΟΥΡΟ. 

4. Του Οικονομικού Επιμελητηρίου Ελλάδος, ΠΑΝΑΓΙΩ¬ 
ΤΗΣ ΚΑΡΑΔΗΜΗΤΡΑΚΗΣ με αναπληρωτή του τον ΕΛΕΥ¬ 
ΘΕΡΙΟ ΚΑΤΕΡΝΕΛΛΗ. 

5. Της ΑΔΕΔΥ: 

ΠΑΝΑΓΙΩΤΗΣ ΚΑΛΛΟΝΙΑΤΗΣ με αναπληρωτή του τον 
ΝΙΚΟΛΑΟ ΧΑΤΖΟΠΟΥΛΟ. 

6. Της ΠΑΣΕΓΕΣ: 

ΙΩΑΝΝΗΣ ΜΠΟΥΡΕΚΑΣ, με αναπληρωτή του τον 
ΚΩΝΣΤΑΝΤΙΝΟ ΠΑΪΔΑ 

7. Της Γ.Σ.Ε.Ε.: 

ΑΝΑΣΤΑΣΙΟΣ ΚΩΣΤΑΛΟΣ, Πρόεδρος Εργατικού κέντρου 
Χίου, με αναπληρωτή του τον ΔΗΜΗΤΡΙΟ ΣΙΑΜΕΤΗ Πρόε¬ 
δρο του Παλλεσβιακού Εργατοϋπαλληλικού Κέντρου. 

8. Του ΣΕΠΕ: 

ΕΥΣΤΡΑΤΙΟΣ ΚΑΡΥΤΣΙΑΝΟΣ Περ/κός Δ/ντής ΣΕΠΕ με 
αναπληρώτριά του την ΞΑΝΘΟΥΛΑ ΒΑΛΑΚΟΥ Προϊστα- 
μένη Τμ. Περιφ. Δ/νσης Υπουργ. Εργασίας Β.Α. 

9. Του ΟΑΕΔ: 

ΓΕΩΡΓΙΟΣ ΠΑΛΑΙΟΛΟΓΟΣ υπάλληλος Κ.Π.Α. Λέσβου 
μεαναπληρώτριατουτηνΠΗΝΕΛΟΠΗ ΠΑΡΑΔΕΛΗ υπάλ¬ 
ληλο Υ.Ν. Λέσβου. 

Στις συνεδριάσειςτου Περιφερειακού Συμβουλίου συμ¬ 
μετέχουν άνευ ψήφου και οι: 

Α. Γενικός Διευθυντής της Περιφέρειας σύμφωνα με το 
άρθρ. 1 παρ. 3 του Ν. 2503/97, 

Β. Εκπρόσωπος του Πανεπιστημίου Αιγαίου σύμφωνα 
με ομόφωνη απόφαση του Περιφερειακού Συμβουλίου. 

Για την γραμματειακή υποστήριξη του Περιφερειακού 
Συμβουλίου ορίζουμε τους υπαλλήλους της Περιφέρειας: 

1) ΑΝΑΣΤΑΣΙΟ ΧΑΡΕΛΛΗ και 

2) ΕΥΑΝΘΙΑ ΒΕΛΙΣΑΡΙΟΥ 

Οι αρμοδιότητες και ο τρόπος λειτουργίας του Περιφε¬ 
ρειακού Συμβουλίου καθορίζονται από τις κείμενες δια¬ 
τάξεις όπως ισχύουν κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 22 Μάίου 2003 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 
-♦- 

Αριθ. 11184 (3) 

Τροποποίηση του Οργανισμού Εσωτερικής Υπηρεσίας 
Κοινότητας Πωγωνιανής Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξειςτου άρθρου 12τουΝ. 1188/81, όπως σή¬ 
μερα ισχύουν. 

2. Τις διατάξεις της παρ. 4 του άρθρου 12 του Ν. 
2307/95. 

3. Την 9679/18.5.99 απόφασή μας,«ΠερίεγκρίσεωςΟ.Ε.Υ. 
Κοινότητας Πωγωνιανής (ΦΕΚ.1165/14.6.1999τ.Β')». 

4. Την 13/2003 απόφαση του Κ.Σ. Πωγωνιανής. 

5. Την 50/2003 γνωμοδότηση του Υπηρεσιακού Συμ¬ 
βουλίου Ο.Τ.Α. Νομού Ιωαννίνων και 

6. Την 20922/19.9.2001 (ΦΕΚ. 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τροποποιούμε την 96799/18.5.99 απόφαση ως εξής: 

1. ΚΕΦΑΛΑΙΟ Α: ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΥΠΗΡΕΣΙΩΝ 

ΑΡΘΡΟ 2: ΑΡΜΟΔΙΟΤΗΤΕΣ 

ΠΑΡΑΓΡ. Η: Γραμματειακή υποστήριξη αιρετών οργά¬ 
νων 

ΥΠΟΠΑΡ. Η8: Λειτουργίες Οικονομικών Υπηρεσιών 

Μετά το εδάφιο Δ αυτής προστίθεται εδάφιο Δ1 ως ακο¬ 
λούθως: 

«Δ1 Διαχείριση Ταμείου 

* Διαμόρφωση καιπαρακολούθησητωνταμειακώνπρο- 
γραμμάτων του της Κοινότητας με την συνεχή παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

* Παραλαβή των χρηματικών Ενταλμάτων Πληρωμών 
και διενέργεια των πληρωμών στους δικαιούχους μετά 
από έλεγχο των τυχόν επιπρόσθετων δικαιολογητικών 
που ορίζει ο Νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα κ.λ.π.). 

* Καταγραφή των διενεργούμενων πληρωμών σύμφω¬ 
να με τις ισχύουσες διατάξεις. 

* Μέριμνα για την απόδοση των πάσης φύσεως κρατή¬ 
σεων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

* Διενέργεια εισπράξεων αντίστοιχων οφειλών προς 
την Κοινότητα. Έκδοση αντίστοιχων γραμματίων είσπρα¬ 
ξης και σχετική ενημέρωση του περιοδικού αρχείου οφει¬ 
λετών κατά οφειλέτη. 

* Παρακολούθηση της πραγματοποίησης των υποχρε¬ 
ώσεων των οφειλετών προς την Κοινότητα και ενημέρω¬ 
ση του Λογιστηρίου για τις καθυστερούμενες οφειλές. 

* Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

* Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στην Κοινότητα πο¬ 
σών κατά κατηγορία προσόδου. Έκδοση και μέριμνα για 
την κοινοποίηση ατομικών ή ειδικών προσκλήσεων προς 
τους οφειλέτες της Κοινότητας. 

* Αρχική ενημέρωση περιοδικού αρχείου οφειλετών κα¬ 
τά οφειλέτη, όπου αναγράφονται τα οφειλόμενα ποσά 
ανά κατηγορία προσόδου. 

* Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος της Κοινότητας που 
αφορούντα εισπρακτέα καιτα πραγματοποιηθέντα έσοδα 
της Κοινότητας, σύμφωνα με τις ισχύουσες διαδικασίες. 

* Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

* Τήρηση φυσικού ταμείου στα γραφεία της Κοινότητας. 
Διενέργεια χρηματικών δοσοληψιών με τις Τράπεζες. 

* Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος της Κοινότητας. 
Παροχή κάθε είδους στοιχείων που ζητούνται από Δημό¬ 
σιες Ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

* Τήρηση των βιβλίων και αρχείων του λογιστικού συ¬ 
στήματος των Ο.Τ.Α. όπως εκάστοτε ισχύει. 

* Τήρηση του νέου Διπλογραφικού συστήματος των 
Ο.Τ.Α. από της εφαρμογής του. 

* Τήρηση Μητρώου Παγίων 

* Σύνταξη Οικονομικών Καταστάσεων. 


ΑΡΘΡΟ 2: ΑΡΜΟΔΙΟΤΗΤΕΣ 

ΠΑΡΑΓΡΑ. Ζ: Οργάνωση, Μηχανοργάνωση, Ανάπτυξη 
Ανθρώπινου Δυναμικού, Πληροφορική 

Στην περιγραφή της παραγράφου προστίθενται τα πα¬ 
ρακάτω: 

Επεξεργασία προτάσεων για τη σκοπιμότητα αυτομα¬ 
τοποίησης διαδικασιών μέσω της πληροφορικής, την 
ανάλυση συστημάτων, την εκτίμηση των αναγκών για την 
εγκατάσταση και λειτουργία των μηχανογραφικών εφαρ¬ 
μογών, την παραγωγή των προγραμμάτων σε συνδυασμό 
με την επιλογή λειτουργικού συστήματος και υλικού. 

Υποστήριξη των διαδικασιών προμήθειας του απαιτού- 
μενου εξοπλισμού σε λογισμικό ή και υλικό κι εγκατάστα¬ 
σή του. 

Φροντίδα για την εκπαίδευση των χρηστών των μηχα¬ 
νογραφικών εφαρμογών που υποστηρίζονται από το σύ¬ 
στημα καθώς και για την ενημέρωση όλου του προσωπι¬ 
κού σε θέματα πληροφορικής. 

Εξασφάλιση αποθηκευμένων πληροφοριών, τήρηση 
αντιγράφων ασφαλείας των εφαρμογών και των δεδομέ¬ 
νων σε όλες τις εφαρμογές του Δήμου και προστασία 
τους από τυχόν δυνατότητες μη εξουσιοδοτημένης πρό¬ 
σβασης καθώς και της ασφάλειας του εξοπλισμού σε 
όλες τις εφαρμογές του Δήμου. 

Φροντίδα για την τακτική συντήρηση και αναβάθμιση 
τόσο του λογισμικού όσο και του εξοπλισμού καθώς και 
για την εύρυθμη και αποτελεσματική λειτουργία του όλου 
μηχανογραφικού συστήματος και την επίτευξη του μεγί¬ 
στου βαθμού διαθεσιμότητάς του. 

Συνεχής ενημέρωση για τις δυνατότητες που προσφέ¬ 
ρουν οι τεχνολογίες πληροφορικής και τηλεπικοινωνιών 
και τη διατύπωση εισηγήσεων για τη χρήση τέτοιων τε¬ 
χνολογιών από το Δήμο. 

Ανάπτυξη μικρών εφαρμογών που ενδέχεται να προκό¬ 
ψουν ανάλογα με τις ανάγκες του Δήμου. 

Παρακολούθηση της εξέλιξης της νομοθεσίας σε ότι 
αφορά θέματα ασφάλειας των πληροφοριών και προστα¬ 
σίας των ατομικών δικαιωμάτων και τη φροντίδα για την 
τήρηση των διατάξεων που εκάστοτε ισχύουν. 

Σε συνεργασία με τις άλλες υπηρεσίες για τη συλλογή 
επεξεργασία στοιχείων σχετικά με το εσωτερικό και το 
εξωτερικό περιβάλλον της Κοινότητας. 

Ανάπτυξη και συντήρηση ηλεκτρονικών αρχείων με τα 
παραπάνω στοιχεία προς χρήση και αξιοποίηση από τη 
Δημοτική Αρχή και τις υπηρεσίες μέσω εσωτερικού ηλε¬ 
κτρονικού δικτύου πληροφόρηφης. 

Αξιοποίηση του ΙΝΤΕΡΝΕΤ και των Τραπεζών Πληρο¬ 
φοριών, σε συνεργασία με διαδημοτικούς και άλλους φο¬ 
ρείς της Τοπικής Αυτοδιοίκησης. 

2. ΚΕΦΑΛΑΙΟ Β': ΟΡΓΑΝΙΚΕΣ ΘΕΣΕΙΣ 

ΑΡΘΡΟ 4: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Στις θέσεις που προβλέπονται στην κατηγορία της Δευ¬ 
τεροβάθμιας Εκπαίδευσης συνιστώνται δύο (2) ακόμη 
επιπλέον θέσεις, του κλάδου ΔΕ 38 Προσωπικού Η/Υ 
(Ηλεκτρονικών Υπολογιστών) και ειδικότητας «Χειριστών 
Η/Υ». 

ΑΡΘΡΟ 6: ΤΕΛΙΚΕΣ ΔΙΑΤΑΞΕΙΣ 

Το εδάφιο β αντικαθίσταται ως εξής: 

« Η ισχύς της παρούσας αποφάσεως για την τροποποί¬ 
ηση του Ο.Ε.Υ. αρχίζει απάτην δημοσίευσή της στην Εφη- 

μερίδατης Κυβερνήσεως και ως προς τα λοιπά ισχύουν οι 
προγενέστερες αποφάσεις». 

Κατά τα λοιπά ισχύει ως έχει η προηγούμενη απόφασή 
μας. 

Κάλυψη δαπάνης: Με την παρούσα κανονιστική πράξη 
προκαλείται δαπάνη σε βάρος του προϋπολογισμού της 
Κοινότητας Πωγωνιανής, το ύψος της οποίας δεν μπορεί 
να προσδιορισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 15 Μάίου 2003 

Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 10374 (4) 

Συμπλήρωση της 17245/4.10.2000 απόφασης του Γενι¬ 
κού Γραμματέα Περιφέρειας Κρήτης, όπως ισχύει σή¬ 
μερα μετά τις 5720/22.3.2001 και 21925/16.10.2002 
όμοιές μας περί καθορισμού του ανωτάτου ορίου επι- 
τρεπομένων ημερών κίνησης εκτός έδρας υπαλλήλων 
υπηρετούντων στις Νομαρχιακές Αυτοδιοικήσεις της 
Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του Ν.2503/97 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του άρθρου 2 του Ν.2685/99 «Κάλυψη δαπανών με¬ 
τακινούμενων υπαλλήλων εντός και εκτός επικράτειας». 

γ) Τηςπαραγρ. 6του άρθρου 25του Ν.2738/99«Συλλο¬ 
γικές διαπραγματεύσεις στη Δημόσια Διοίκηση κ.λ.π.». 

δ) Του άρθρου 77 του Ν.2910/2001 (υποχρεωτικές με¬ 
τατάξεις). 

ε) Του άρθρου 112 του Π.Δ. 30/96 «Κώδικας Νομαρχια¬ 
κής Αυτοδιοίκησης». 

2. Την 17245/4.10.2000, απόφασή μας περί καθορισμού 
του ανωτάτου ορίου επιτρεπομένων ημερών κίνησης 
εκτός έδρας υπαλλήλων υπηρετούντων στις Νομαρχια¬ 
κές Αυτοδιοικήσεις της Περιφέρειας Κρήτης (ΦΕΚ 1308/ 
Β/30.10.2000) όπως ισχύει σήμερα μετά τις 5720/ 
22.3.2001 (ΦΕΚ 469/Β/23.4.2001) και 21925/16.10.2002 
(ΦΕΚ 1412/Β/6.11.2002) όμοιές μας. 

3. Τα αιτήματα της Νομαρχιακής Αυτοδιοίκησης Ηρα¬ 
κλείου, όπως περιγράφονται στα αριθ. οικ.5607/15.4.03 
και οικ. 6781/14.5.03 έγγραφά της, για συμπλήρωση της 
προαναφερόμενης απόφασής μας, προκειμένου να συ- 
μπεριληφθεί στις εκτός έδρας μετακινήσεις ο Προϊστά¬ 
μενος της Γ ενικής Διεύθυνσης της Ν.Α. Ηρακλείου με τον 
αριθμό των 120 ημερών κατ’έτος και ο Νομικός Σύμβου¬ 
λος της Ν. Α. Η ρακλείου με τον αριθμό των 60 ημερών κατ’ 
έτος αντίστοιχα. 

4. Την ανάγκη διευκόλυνσης της μετακίνησης των υπη¬ 
ρετούντων υπαλλήλων στις Νομαρχιακές Αυτοδιοικήσεις 
της Περιφέρειάς μας για εκτέλεση υπηρεσίας εκτός 
έδρας λόγω της φύσεως της εργασίας αυτών και των 
εκτάκτων καταστάσεων που αντιμετωπίζουν. 

5. Το γεγονός ότι το ύψος της προκαλούμενης δαπάνης 
από την απόφαση αυτή, δε μπορεί να προβλεφθεί, απο¬ 
φασίζουμε: 


Συμπληρώνουμε την 17245/4.10.2000 απόφασή μας 
(ΦΕΚ 1308/00 τ.Β.), όπως ισχύει σήμερα, ως ακολού¬ 
θως: 

Προστίθενται στην αρχή της ανωτέρω απόφασής μας, 
πριν από το στίχο «ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΗΡΑ¬ 
ΚΛΕΙΟΥ», παράγραφοι (α) και (β) που έχουν ως εξής: 

α. Των Γ ενικών Διευθυντών καιτων Νομικών Συμβούλων 
των Νομαρχιακών Αυτοδιοικήσεωντης Περιφέρειας Κρή¬ 
της μέχρι 120 και 60 ημέρες το έτος αντίστοιχα. 

β. Των Λοιπών Υπαλλήλων που υπηρετούν στις Νομαρ¬ 
χιακές Αυτοδιοικήσεις της Περιφέρειάς μας ως κατωτέ¬ 
ρω: 

Κατά τα λοιπά ισχύει, ως έχει, η ανωτέρω 17245/00 από¬ 
φασή μας, όπως ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Μάίου 2003 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


Ανάκληση άδειας κυκλοφορίας Φαρμακευτικού ιδιο¬ 
σκευάσματος ΟΝϋΕνΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 15690/5.5.2003 απόφαση του Ε.Ο.Φ. ανακλή¬ 
θηκε, βάσει των διατάξεων του άρθρου 5 της Κοινής 
Υπουργικής Απόφασης Α6/9392/91, ανάκληση άδειας 
κυκλοφορίας του φαρμακευτικού ιδιοσκευάσματος ΟΝ- 
ϋΕνΑ. 

Δραστική ουσία :Ε3ΤΒΑΟΙΟΙ_ ΗΕΜΙΗΥϋΒΑΤΕ & Ε3ΤΒΑ- 
ΟΙΟΕ. ΗΕΜΙΗΥΩΒΑΤΕ + ΤΒΙΜΕΘΕ3ΤΟΝΕ 

Μορφή: ΡΟ.ΤΑΒ & ΤΑΒ. 

Δικαιούχου σήματος: ΗΟΕΟΗ8Τ ΜΑΡΙΟΝ Ρθυ33ΕΙ_, 
ΡΡΑΝΟΕ 

Υπεύθυνος κυκλοφορίας: Α\/ΕΝΤΙ3 ΡΗΑΡΜΑ ΑΕΒΕ, με¬ 
τά από αίτηση της εταιρείας. 

Η Διευθύντρια 
Α. ΚΟΥΤΣΟΥΚΗ 

-♦- 

( 6 ) 

Ανάκληση άδειας κυκλοφορίας Φαρμακευτικού ιδιο¬ 
σκευάσματος ΒΒΟΝΑϋΟΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την21153/2.5.2003 απόφαση του Ε.Ο.Φ. ανακλήθη¬ 
κε, βάσει των διατάξεων του άρθρου 5 της Κοινής Υπουρ¬ 
γικής Απόφασης Α6/9392/91, ανάκληση άδειας κυκλοφο¬ 
ρίας του φαρμακευτικού ιδιοσκευάσματος ΒΒΟΝΑϋϋΕ. 

Δραστική ουσία: ΡΙ_υΝΙ30Ι_Ι0Ε ΗΕΜΙΗΥΩΒΑΤΕ 

Μορφή: ΑΕΜϋΙ 

Δικαιούχου σήματος: 3ΥΝΤΕΧ ΡΗΑΒΜΑ Α.Θ 3\Λ/ΙΤΖΕΒ- 
Ι_ΑΝϋ. 

Υπεύθυνος κυκλοφορίας: ΒΟΕΗΒΙΝΘΕΒ ΙΝΘΕΙΗΕΙΜ 
ΕΛΛΑΣ Α.Ε., μετά από αίτηση της εταιρείας. 

Η Διευθύντρια 
Α. ΚΟΥΤΣΟΥΚΗ 

Ανάκληση άδειας κυκλοφορίας Φαρμακευτικού ιδιο¬ 
σκευάσματος ΒΙ03ΕΤΒ0Ν. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 12591/6.5.2003 απόφαση του ΕΟΦ ανακλήθηκε, 
βάσει των διατάξεων του άρθρου 5 της Κοινής Υπουργι¬ 
κής Απόφασης Α6/9392/91, ανάκληση άδειας κυκλοφο¬ 
ρίας του φαρμακευτικού ιδιοσκευάσματος ΒΙ03ΕΤΒ0Ν 
Αποκλειστικά για Εξαγωγή. 

Δραστική ουσία: ΟΝΟΑΝ3ΕΤΒΟΝ ΗΥΟΒΟΟΗΕΟΒΙΩΕ 

Μορφή:ΡΟ.ΤΑΒ 

Δικαιούχου σήματος: ΒΙΟΜΕϋΙΟ ΕΑΒΟΒΑΤΟΒΙΕ3 3.Α 

Υπεύθυνος κυκλοφορίας: ΗΕΙΡ ΡΗΑΒΜΑ0ΕΙΠΊ0Α13 
3.Α. μετά από αίτηση της εταιρείας. 

Η Διευθύντρια 
Α. ΚΟΥΤΣΟΥΚΗ 

-Φ- 

( 8 ) 

Ανάκληση άδειας κυκλοφορίας Φαρμακευτικού ιδιο¬ 
σκευάσματος ΜΟνίΝΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην21153/2.5.2003 απόφαση του ΕΟΦ ανακλήθηκε, 
βάσει των διατάξεων του άρθρου 5 της Κοινής Υπουργι¬ 
κής Απόφασης Α6/9392/91, ανάκληση άδειας κυκλοφο¬ 
ρίας του φαρμακευτικού ιδιοσκευάσματος ΜΟνίΝΑ. 

Δραστική ουσία: ΗΥΡΕΒΙΟΩΜ ΡΕΒΕΟΒΑΤυΜ 

Μορφή: ΤΑΒΡΟ. 

Δικαιούχου σήματος: ΒΟΕΗΒΙΝΘΕΒ ΙΝΘΕΙΗΕΙΜ ΙΝ- 
ΤΕΒΝΑΤΙΟΝΑΙ Θ.Μ.Β Η ΟΕΒΜΑΝΥ 

Υπεύθυνος κυκλοφορίας: ΒΟΕΗΒΙΝΘΕΒ ΙΝΘΕΙΗΕΙΜ 
ΕΛΛΑΣ Α.Ε., μετά από αίτηση της εταιρείας. 

Η Διευθύντρια 
Α. ΚΟΥΤΣΟΥΚΗ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 2465/28.2.2003 απόφαση του Γενικού Γραμματέα 
Περιφέρειας Θεσσαλίας που δημοσιεύθηκε στο ΦΕΚ 
406/Β/9.4.2003 και και αφορά, τροποποίηση - κωδικοποί¬ 
ηση της συστατικής πράξης της Αμιγούς Δημοτικής Επι¬ 
χείρησης «Αναπτυξιακή Επιχείρηση Δήμου Αφετών» γίνε¬ 
ται η εξής διόρθωση: 


Στη Νομική Μορφή της Δημοτικής Επιχείρησης διορ¬ 
θώνεται το εσφαλμένο: 

«Η Επιχείρηση θα λειτουργήσει ως Αμιγή Δημοτική Επι¬ 
χείρηση, μη κερδοσκοπικού χαρακτήρα σύμφωνα με τις 
διατάξεις των άρθρων 277 επ. του Δ.Κ.Κ. (Π. Δ. 410/95) 
όπως αυτό τροποποιήθηκε μετά άρθρα του Ν. 2539/97», 

στο ορθό: 

«Η Επιχείρηση θα λειτουργήσει ως Αμιγή Δημοτική Επι¬ 
χείρηση, σύμφωνα με τις διατάξεις των άρθρων 277 επ. 
του Δ.Κ.Κ. (Π.Δ. 410/95) όπως αυτό τροποποιήθηκε μετά 
άρθρα του Ν. 2539/97». 

(Από την Περιφέρεια Θεσσαλίας) 

-Φ- 

( 10 ) 

Στην 2917/11.3.2003 απόφαση του Γενικού Γραμματέα 
Περιφέρειας Θεσσαλίας που δημοσιεύθηκε στο ΦΕΚ 
406/Β/9.4.2003 και αφορά τη σύσταση Αμιγούς Δημοτι¬ 
κής Επιχείρησης Πολιτισμού, Ιστορίας και Τεχνών Δήμου 
Μουρεσίου, γίνεται η διόρθωση: 

Στο άρθρο 10 ΣΥΓΚΡΟΤΗΣΗ - ΟΡΓΑΝΑ ΔΙΟΙΚΗΣΗΣ 
διορθώνεται η 2η παράγραφος από το εσφαλμένο: 

«Η Επιχείρηση εκπροσωπείται στα Δικαστήρια και σε 
κάθε Δημόσια Αρχή από τον Πρόεδρο του Δ. Σ. και όταν 
αυτός είναι απών ή κωλύεται, από τον Αντιδήμαρχο», 

στο ορθό: 

«Η Επιχείρηση εκπροσωπείται στα Δικαστήρια και σε 
κάθε Δημόσια Αρχή από τον Πρόεδρο του Δ.Σ. και όταν 
αυτός είναι απών ή κωλύεται, από τον Αντιπρόεδρο». 

(Από την Περιφέρεια Θεσσαλίας) 

-Φ- 

( 11 ) 

Στην 2913/11.3.2003 απόφαση του Γενικού Γραμματέα 
Περιφέρειας Θεσσαλίας που δημοσιεύθηκε στο ΦΕΚ 
406/Β/9.4.2003 και αφορά τη σύσταση Αμιγούς Δημοτι¬ 
κής Επιχείρησης Αγροτικής Ανάπτυξης Μουρεσίου, γίνε¬ 
ται η εξής διόρθωση: 

Στο άρθρο 10 ΣΥΓΚΡΟΤΗΣΗ - ΟΡΓΑΝΑ ΔΙΟΙΚΗΣΗΣ 
διορθώνεται η 2η παράγραφος από το εσφαλμένο: 

«Η Επιχείρηση εκπροσωπείται στα Δικαστήρια και σε 
κάθε Δημόσια Αρχή από τον Πρόεδρο του Δ.Σ. και όταν 
αυτός είναι απών ή κωλύεται, από τον Αντιδήμαρχο», 

στο ορθό: 

«Η Επιχείρηση εκπροσωπείται στα Δικαστήρια και σε 
κάθε Δημόσια Αρχή από τον Πρόεδρο του Δ.Σ. και όταν 
αυτός είναι απών ή κωλύεται, από τον Αντιπρόεδρο.» 

(Από την Περιφέρεια Θεσσαλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




